Ehdotus neuvoston päätökseksi tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2002 kestävän tasapainon löytämiseksi kalavarojen ja niiden hyödyntämisen välillä /* KOM/96/0237 lopull. - CNS 96/0142 */



Virallinen lehti nro C 259 , 06/09/1996 s. 0006



Ehdotus neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivänä joulukuuta 2002 kestävän tasapainon löytämiseksi kalavarojen ja niiden hyödyntämisen välillä (96/C 259/05) (ETA:n kannalta merkityksellinen teksti) KOM(96) 237 lopull. - 96/0142(CNS) (Komission esittämä 3 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisön kalastusala olisi järjesteltävä uudelleen sellaisella tavalla, että käytettävissä ja saatavissa olevat kalavarat otetaan huomioon; tämän vuoksi olisi kunkin kalastustoimen erityispiirteet huomioon ottaen vahvistettava yhteisön laivaston uudelleenjärjestelyn tavoitteet ja yksityiskohtaiset säännöt laivaston osien osalta suhteessa johonkin kantaan tai kantaryhmään, yhteisön alusten saatavissa olevia kalavaroja koskevan huolestuttavan yleistoteamuksen perusteella, joka on vahvistettu komission neuvostolle 22 päivänä huhtikuuta 1996 toimittamassa puolueettomien asiantuntijoiden laatimassa kertomuksessa (2), neuvosto päätti, että todellisen parannuksen aikaansaamiseksi on riittävän pitkällä aikavälillä tarpeen hyväksyä yhteisön laivaston eri osien pyyntiponnistusten ja kapasiteettien mukautuksia koskevat täsmälliset suuntaviivat sellaisella ohjelmoinnilla, joka ottaa huomioon eri kantojen tai kantaryhmien erilaisen tilan sekä sen, että jäsenvaltioita ei estetä kalastamasta tosiasiallisesti käytössä olevia kiintiöitä, olisi tunnustettava tiettyjen kantojen kriittinen tila; näihin kantoihin sovellettavien toimenpiteiden kiireellisyys oikeuttaa sen, että vastaavien laivaston osien kapasiteettien vähennys on nopeampaa ennemminkin ohjelman alussa kuin sen lopussa, uudelleenjärjestelyä koskevissa tavoitteissa ja yksityiskohtaisissa säännöissä on otettava huomioon kalastuksen lajit ja menetelmät ja niiden vaikutukset kalakantoihin sekä meriympäristöön; tämän vuoksi olisi varmistettava, että vedettävät ja seisovat pyydykset erotetaan toisistaan selkeästi, aluksen teho ja vetoisuus ovat asianmukaisia vedettäviä pyydyksiä ja kierrenuottaa käyttävien laivastojen kalastuskapasiteettiin vaikuttavia tekijöitä, mutta niiden merkitys on vähäisempi seisovia pyydyksiä käyttävien laivastojen osalta; tässä päätöksessä hyväksyttyjen määräysten lisäksi seisovien pyydysten osalta olisi teknisten toimenpiteiden yhteydessä päätettävä määräyksistä, jotka koskevat näistä pyydyksistä johtuvaa kalastuskuolevuutta, seisovien pyydysten osalta viitetilanteet eri jäsenvaltioissa vaihtelevat; olisi päätettävä eri jäsenvaltioiden erityispiirteisiin soveltuvista määräyksistä, on tarpeen ottaa huomioon pelkästään tekniseen kehitykseen liittyvä, vuositasolla yleisesti kahdeksi prosentiksi koko yhteisön laivaston osalta arvioitu kalastuksen tehokkuuden lisääntyminen, komissio järjesti syyskuun 1995 ja maaliskuun 1996 välisenä aikana 35 neuvottelua alueellisten ja eurooppalaisten ammattijärjestöjen ja paikallisten viranomaisten kanssa, joita kalastustoiminnan kehitys pääasiallisesti koskee; tästä laajasta neuvottelusarjasta käy ilmi, että vaikka alan uudelleenjärjestely onkin tarpeen, sillä voi olla sosiaalisia vaikutuksia alueilla, joilla kalastuselinkeino tarjoaa useimmat työpaikat, erityisesti lyhyellä aikavälillä ja laivoilla olevien työpaikkojen osalta; yhteisön sääntelyssä säädettyjen sosioekonomisten liitännäistoimenpiteiden toteuttamisen lisäksi sosiaalisten seurausten vaikutusalaa olisi pienennettävä porrastamalla alan uudelleenjärjestelyä koskevien toimenpiteiden toteuttamisaikoja, toteuttamisaikoja ei ole aiheellista porrastaa, jos kantojen tila on niin kriittinen, että tarvitaan kiireellisiä ratkaisuja, alan luomat työpaikat kalastuksesta riippuvaisilla alueilla olisi otettava huomioon; pienimuotoiseen seisovia pyydyksiä käyttävään rannikkokalastukseen on perusteltua soveltaa erityiskohtelua, koska kyseiseen toimintaan liittyy vähäiseen pyydettyyn kalamäärään verrattuna suuri joukko välittömiä työpaikkoja, tiettyjen laivaston osien, taloudellisten hyödyntämisedellytysten ja tiettyjen kalastustoimien erityisen luonteen perusteella oikeutetuissa tapauksissa, edellytetyt pyyntiponnistusten vähennykset voidaan toteuttaa kyseisten laivaston osien toimintaa vähentämällä, eikä niiden kapasiteettia vähentämällä, jos jäsenvaltio osoittaa kykenevänsä perustamaan ja hallinnoimaan kalastuskohtaisia pyyntiponnistusjärjestelmiä, yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetun neuvoston asetuksen (EY) N:o 3699/93 (3), sellaisena kuin se on muutettuna asetuksella (EY) N:o 965/96 (4), 5 artiklan 4 kohdan mukaisesti jäsenvaltiot ovat toimittaneet komissiolle tiedot kalastuslaivaston monivuotisten ohjausohjelmien vähimmäissisällöstä kaudeksi 1997-1999, kausi 1997-1999 osuu alan rakennerahastoista saatavan rahoituksen ohjelmakauden loppuun; alan uudelleenjärjestelyn tavoitteita koskevat yksityiskohtaiset säännöt olisi täsmennettävä jo tässä vaiheessa asetuksen (EY) N:o 3699/93 5 artiklan säännösten mukaisesti, tämä ei kuitenkaan ole riittävän pitkä ohjelmakausi alalla tarvittavan uudelleenjärjestelyn varmistamiseksi; tämän vuoksi olisi hyväksyttävä lisätoimenpiteitä toisessa vaiheessa, joka kattaisi vähintään ensimmäisen ajanjakson mittaisen ylimääräisen ajanjakson; tämä päätös ei edellytä sellaista yhteisön liitännäisrahoitusta alan uudelleenjärjestelylle, joka voitaisiin hyväksyä 31 päivän joulukuuta 1999 jälkeen, laivaston kapasiteettien vähentämistavoitteita vahvistettaessa on otettava huomioon aikaisemmin toteutetut ponnistukset; olisi varmistettava, että näiden ohjelmien tavoitteet pannaan täytäntöön asteittain ja tasapainoisesti, ja kapasiteetin vähennysten on oltava sopusoinnussa kantakohtaisen kalastuskuolevuuden ja kalastuskohtaisten ponnistusten osalta vahvistettujen tavoitteiden kanssa, ON TEHNYT TÄMÄN PÄÄTÖKSEN: 1 artikla 1. Kunkin jäsenvaltion laivaston osien kapasiteettia vähennetään kannan tai kantaryhmän osalta edellytetyllä prosenttimäärällä liitteessä tarkoitettujen määräaikojen kuluessa. 2. Jos jokin laivaston osa kalastaa useampaa kantaa tai kantaryhmää, vähennykseen sovelletaan haavoittuvinta kantaa vastaavaa korkeinta pyyntiponnistusten vähennysprosenttia. 3. Kunkin jäsenvaltion laivaston ositus määritetään asetuksen (ETY) N:o 3760/92 18 artiklassa säädettyjä menettelyjä noudattaen suhteessa liitteessä oleviin kantoihin tai kantaryhmiin ottaen huomioon kolmannen monivuotisen ohjausohjelman yhteydessä hyväksytty ositus. 4. Laivaston osa määritetään samanlaista kalastusta harjoittavien alusten yhtenäiseksi ryhmäksi. Osa on monikäyttöinen jos siihen kuuluu vaihtoehtoisesti seisovia, vedettäviä tai muita pyydyksiä käyttäviä aluksia. Aluksen luokittelu monikäyttöalukseksi tapahtuu komissiolle komission asetuksen (EY) N:o 109/94 (5) ja erityisesti tämän päätöksen liitteessä I olevan taulukon 2 mukaisesti toimitettujen tietojen perusteella. 2 artikla Komission asetuksessa (EY) N:o 109/94 vahvistettujen menettelyjen mukaisesti: 1. vedettäviä pyydyksiä ja kierrenuottia käyttävistä aluksista muodostuvien osien kapasiteetti on ilmaistava ainakin bruttorekisteritonneina ja moottorin kokonaistehona (kW), 2. seisovia kiinteitä pyydyksiä tai ajopyydyksiä käyttävistä aluksista muodostuvien osien kapasiteetti on ilmaistava ainakin alusten määränä ja bruttorekisteritonneina, 3. vaihtoehtoisesti sekä vedettäviä että seisovia pyydyksiä käyttävistä aluksista muodostuvien osien kapasiteetti on ilmaistava ainakin bruttorekisteritonneina, moottorin kokonaistehona (kW) ja alusten määränä. 3 artikla Edellä 1 artiklan säännöksiä ei sovelleta kunkin jäsenvaltion sellaiseen laivaston osaan, joka muodostuu kokonaispituudeltaan alle seitsemän metrin kalastusaluksista, joiden kalastusvarustukseen ei kuulu vedettäviä pyydyksiä. Kyseisen osan bruttorekisteritonneina ja alusten lukumääränä asetuksen (EY) N:o 109/94 mukaisesti kerättyjen tietojen perusteella ilmaistu kapasiteettien lisääminen on kielletty 1 päivästä tammikuuta 1997 31 päivään joulukuuta 2002. 4 artikla 1. Kunkin jäsenvaltion on vahvistettava tarvittavat toimenpiteet liitteessä olevien rajojen sisällä ja siinä olevina määräaikoina seisovia pyydyksiä käyttävien laivaston osien pyytäminen, asetuksen (ETY) N:o 3760/92 3 artiklan f kohdan mukaisesti määritettyjen pyyntiponnistusten kehityksen hillitsemiseksi. Ehdotetut toimenpiteet, joiden vaikutuksesta edellytetyt kapasiteettien vähennykset johtavat vastaaviin pyyntiponnistusten vähennyksiin, on jätettävä komission hyväksyttäviksi viimeistään 30 päivänä kesäkuuta 1997. 2. Kukin jäsenvaltio voi asetuksen (EY) N:o 109/94 4 artiklassa säädettyä menettelyä noudattaen ehdottaa pyyntiponnistusten rajoittamisohjelmaa, johon sisältyy kalastustoimintaa koskevia sääntelytoimenpiteitä tämän päätöksen 2 artiklassa tarkoitettujen laivaston osien osalta. Jos komissio päättää hyväksyä näin ehdotetun ohjelman, se määrittää hyväksymispäätöksessään missä määrin ja missä olosuhteissa kyseisen ohjelman soveltamisen vaikutukset ovat sellaisia, että kyseisen jäsenvaltion kapasiteetin vähentämisvelvoitteita voidaan keventää asetuksen (EY) N:o 3699/93 5 artiklan 2 kohdassa tarkoitettujen päätösten yhteydessä. 5 artikla Komissio yksilöi sellaiset laivaston osat, joita koskevat yhteisön tai jäsenvaltioiden hyväksymien, kansainvälisten järjestöjen kalakantojen hallinnointia koskevat suositukset, ja tarvittaessa yhteisön ja kolmansien maiden välillä solmituissa kalastussopimuksissa tarkoitetut laivaston osat, sekä mukauttaa niiden kapasiteetit tämän päätöksen perusteella tekemiensä päätösten yhteydessä kyseisissä suosituksissa vahvistettujen tavoitteiden ja kyseisissä sopimuksissa vahvistettujen kalastusmahdollisuuksien mukaisesti. 6 artikla 1. Komissio toteuttaa tässä päätöksessä tarkoitettujen tavoitteiden ja menettelyjen täytäntöönpanon kahdessa vaiheessa, joista ensimmäinen koskee 1 päivän tammikuuta 1997 ja 31 päivän joulukuuta 1999 välistä ajanjaksoa, osana kalastuslaivastojen monivuotisia ohjausohjelmia koskevia, asetuksen (EY) N:o 3699/93 5 artiklan säännöksiä. Laivaston osituksesta ja aikaisemmissa ohjelmissa vahvistettujen tavoitteiden mukaisia osia koskevien tavoitteiden vahvistamisen yksityiskohtaisista säännöistä päätetään tässä yhteydessä. 2. Ensimmäisessä vaiheessa (1997-1999) sovellettavien, tämän päätöksen liitteessä I olevien prosenttimäärien mukaisesti vahvistetut, laivaston osien kapasiteettien vähentämistavoitteet on toteutettava viimeistään 31 päivän joulukuuta 1999. 3. Toisessa vaiheessa (2000-2002) sovellettavien, tämän päätöksen liitteessä I olevien prosenttimäärien mukaisesti vahvistetut, laivaston osien kapasiteettien vähentämistavoitteet on toteutettava viimeistään 31 päivänä joulukuuta 2002. Tätä varten jäsenvaltioiden on toimitettava komissiolle viimeistään 1 päivänä tammikuuta 1999 neuvoston asetuksen (EY) N:o 3699/93 liitteessä II määrätyt tiedot, joita sovelletaan kauteen 1999-2002. Asetuksen (ETY) N:o 3760/92 16 artiklassa perustettu tieteellis-teknis-taloudellinen kalastuskomitea toimittaa viimeistään 1 päivänä tammikuuta 1999 kertomuksen kalastuksen ja kalakantojen tilan kehityksestä. Näiden tietojen perusteella neuvosto voi perustamissopimuksen 43 artiklassa määrättyä menettelyä noudattaen tarkistaa tämän päätöksen osana vahvistamansa suuntaviivat. 4. Kaikki tämän päätöksen täytäntöönpanoon tarvittavat päätökset tehdään asetuksen (ETY) N:o 3760/92 18 artiklassa säädettyä menettelyä noudattaen. 7 artikla Neuvosto vahvistaa asetuksen (ETY) N:o 3760/92 11 artiklassa säädetyt tavoitteet ja yksityiskohtaiset säännöt, jotka koskevat 31 päivää joulukuuta 2002 myöhäisempää ajanjaksoa, viimeistään 30 päivänä kesäkuuta 2002. 8 artikla Tämä päätös on osoitettu kaikille jäsenvaltioille. (1) EYVL N:o L 389, 31.12.1992, s. 1 (2) Puolueettomien asiantuntijoiden muodostaman ryhmän kertomus; ryhmän tehtävänä oli toimia Euroopan komission neuvonantajana neljänsien monivuotisten ohjausohjelmien osalta. (3) EYVL N:o L 346, 31.12.1993, s. 1 (4) EYVL N:o L 131, 1.6.1996, s. 1 (5) EYVL N:o L 19, 22.1.1994, s. 5, sellaisena kuin se on muutettuna komission asetuksella (EY) N:o 493/96, 20 päivänä maaliskuuta 1996 (EYVL N:o L 72, 21.3.1996, s. 12). LIITE Kalastuslaivaston uudelleenjärjestelyn ohjaavat määrät 1 päivästä tammikuuta 1997 31 päivään joulukuuta 2002 Taulukoissa merialueittain annetut prosenttimäärät vahvistavat pyyntiponnistusten vähennykset kalakannoittain ja kantaryhmittäin vaiheessa I (1997-1999), vaiheessa II (2000-2002) ja koko ajanjakson aikana (1997-2002). Näitä prosenttimääriä sovelletaan osakohtaisen kapasiteetin enimmäismääriin 31 päivänä joulukuuta 1996, sellaisina kuin ne on vahvistettu 7 päivänä kesäkuuta 1995 tehdyissä, kaudella 1993-1996 sovellettavia kolmansia monivuotisia ohjausohjelmia koskevissa komission päätöksissä 95/238/EY-95/248/EY (1). Nämä enimmäismäärät muunnetaan laivaston uudelleenmittausta koskevien menettelyjen mukaisesti kerättäessä tiedot aluksella olevasta tehosta ja tarvittaessa tarkistettaessa laivaston ositusta, jos se osoittautuu tarpeelliseksi tässä liitteessä olevien ohjaavien määrien huomioon ottamiseksi. 1. Seisovia pyydyksiä käyttäviin osiin kaikilla merialueilla sekä muihin kuin 2 kohdan taulukoissa oleviin osiin sovellettavat prosenttimäärät >TAULUKON PAIKKA> 2. Vedettäviä pyydyksiä käyttäviin, kierrenuottia käyttäviin tai monikäyttöaluksista koostuviin osiin merialueittain sovellettavat prosenttimäärät: (perustuvat kansainvälisen merentutkimusneuvoston alueiden numerointiin: ICES ja NAFO). Laivaston osiin, jotka eivät liity alla olevissa taulukoissa tarkoitettuihin kantoihin, mutta ovat luetteloituja merialueittain sekä pohjakalojen, bentaalisen ja pelagisen, teollisen ja syvänvedenlajien kalastuksen lajeittain, sovelletaan yleistä 12 prosentin suuruista kapasiteettien vähennystä kahdessa kuuden prosentin osassa kunkin vaiheen osalta. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> (1) EYVL N:o L 166, 15.7.1995